《次韵艾慎机县庠蕉花》
宋代·陈棣

蕉心擢秀占文庭，润沃偏宜雨露声。
已向杏坛新表瑞，莫嫌花谱旧无名。
决科此日先幽谶，记异他年见史评。
况有能诗贤令尹，直将美事付群英。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。